Ernst Friedrich Glocker

Ernst Friedrich Glocker (1. mai 1793 – 18. juuli 1858)Glocker, Ernst Friedrich. Allgemeine Deutsche Biographie oli saksa mineraloog, geoloog ja paleontoloog.

 Eluloolist 
Alates 1810. aastast õppis ta Tübingeni ülikoolis teoloogiat, filosoofiat ja loodusteadusi, hiljem jätkas oma õpinguid Halles. 1823. aastal kaitses ta dissertatsiooni "De Gemmis Plinii inprimis de Topazio" ja oli Wrocławis Maria Magdalena gümnaasiumis professor, alates 1834. aastast aga Wrocławi ülikoolis, kus oli ka mineraloogiakabineti direktor.Glocker, Ernst Friedrich. Allgemeine Deutsche Biographie

Paljude teadusekspeditsioonide käigus kogus ta mineraale Sileesias, Lausitzis, Määri- ja Sudeedimaal. Tema loodud on mineraalide pürargüriidi (1831), osokeriidi (1833), sepioliidi (1847), haliidi (1847), sfaleriidi (1847), arsenopüriidi (1847), ja lipariidi (1847) nimetused. Glocker tegutses ka botaanikuna ja tema auks nimetas paleobotaanik Heinrich Göppert 1836. aastal ühe taimeperekonna Glockeria.

 Teosed 
 Versuch über die Wirkungen des Lichtes auf die Gewächse, 1820
 Handbuch der Mineralogie, 1829–31 (2 köidet)
 Versuch einer Charakteristik der schlesisch-mineralogischen Literatur von 1800-1832, (1832)
 Mineralogische Jahreshefte, 1835
 Grundriss der Mineralogie mit Einschluss der Geognosie und Petrefactenkunde, 1839
 Ueber den Jurakalk von Kurowitz in Mähren und über darin vorkommenden Aptychus imbricatus, 1841
 Geognostische beschreibung der preussischen Oberlausitz, 1857

 Viited 

Kategooria:Saksamaa geoloogid
Kategooria:Mineraloogid
Kategooria:Paleontoloogid
Kategooria:Sündinud 1793
Kategooria:Surnud 1858